Τζέιμς Πότερ

Ο Τζέιμς Πότερ (αγγλικά: James Potter) είναι φανταστικός χαρακτήρας στη σειρά των βιβλίων και ταινιών του Χάρι Πότερ, που γράφτηκαν από την Τζ. Κ. Ρόουλινγκ. Ήταν ένας καθαρόαιμος μάγος και μοναχοπαίδι του Φλίμοντ (Fleamont) και της Ευφημίας (Euphemia) Πότερ. Σπούδασε στο σχολείο Χόγκουαρτς για Μαγείες και Ξόρκια και μπήκε στον κοιτώνα του Γκρίφιντορ. Εκεί γνώρισε και έκανε αμέσως φίλους τον Σείριο Μπλακ, τον Ρέμους Λούπιν και τον Πίτερ Πέτιγκριου. Όταν τέλειωσε το σχολείο παντρεύτηκε την Λίλι Έβανς και μαζί απόκτησαν ένα γιο, τον Χάρι Πότερ. Πέθανε ακαριαία από τον Βόλντερμορτ με την κατάρα Αβάντα Κεντάβρα σε ηλικία 21 ετών.

Γέννηση 
Ο Τζέιμς Πότερ γεννήθηκε στις 27 Μαρτίου του 1960 από μια καθαρόαιμη γενιά μάγων με μεγάλη περιουσία. Οι γονείς του ήταν μεγάλοι σε ηλικία (ακόμα και για τα πρότυπα των μάγων) και γι'αυτό επειδή πάντα ήθελαν αλλά δεν μπορούσαν να αποκτήσουν παιδί, αιφνιδιάστηκαν από τη σύλληψή του. Αφού πάντα ήθελαν να αποκτήσουν παιδί, μεγάλωσαν τον γιο τους δίνοντας του τα πάντα και του συμπεριφέρονταν με μεγάλη φροντίδα, στοργή και αγάπη. Έτσι ο Τζέιμς μεγαλώνοντας έγινε αλαζόνας, υπερόπτης και περήφανος, αλλά κατά βάθος ένα καλό άτομο.

Η ζωή του στο Χόγκουαρτς 
Ο Τζέιμς άρχισε την πρώτη του χρονιά στο Χόγκουαρτς το 1971 και μπήκε στον κοιτώνα του Γκρίφιντορ. Στο τρένο για το Χόγκουαρτς έγινε αμέσως κολλητός με τον Σείριο Μπλακ (σύμφωνα με αναμνήσεις από το τελευταίο βιβλίο) και μετά το ίδιο βράδυ με τον Ρέμους Λούπιν και τον Πίτερ Πέτιγκριου. Αν και ήταν περισσότερο σκανταλιάρης παρά εργατικός, ήταν ένας άριστος μαθητής. Κάποια στιγμή έγινε Ανιχνευτής του κοιτώνα του στο Κουίντιντς και είχε μεγάλο ταλέντο σε αυτό. Τον μεγαλύτερο χρόνο του στο σχολείο ήταν ένας σχεδόν αντιπαθητικός νέος, που του άρεσε να επιδεικνύεται και με την τεράστια αυτοπεποίθησή του άγγιζε τα όρια της αλαζονείας. Σύμφωνα με την Λίλι, είχε το συνήθειο να ανακατεύει τα μαλλιά του, για να τα κάνει πιο ανάκατα και έτσι να φαίνεται ότι μόλις κατέβηκε από το σκουπόξυλό του. Ο Τζέιμς με τον Σείριο ήταν διάσημοι σε όλο το σχολείο, αφού ήταν οι καπετάν φαρσέρ του σχολείου, και μαζί συνήθιζαν να κάνουν πολλές φάρσες (και μερικές φορές με τη συνοδεία του Ρέμους και του Πίτερ). Ο Τζέιμς είχε επίσης τη συνήθεια να ρίχνει κατάρες και ξόρκια σε αθώους μαθητές, μόνο και μόνο επειδή μπορούσε, και κυρίως τον Σέβερους Σνέιπ, έναν Σλίθεριν που ήταν στην ίδια χρονιά με αυτόν.

Ο Τζέιμς και ο Σείριος γνώρισαν τον Σνέιπ και την Λίλι στο τρένο. Από την πρώτη στιγμή αντιπάθησαν ο ένας τον άλλο, όταν ο Τζέιμς και ο Σείριος τον πρόσβαλαν. Από τότε ήταν εχθροί καθ'όλη την διάρκεια των σπουδών τους. Ο Ρέμους και ο Σείριος (στο πέμπτο βιβλίο) εξήγησαν στον Χάρι ότι ο λόγος για αυτή την εχθρότητα, ήταν η ζήλεια του Σνέιπ για τη δημοφιλότητα του Τζέιμς και το ταλέντο του στο Κουίντιτς, και το ότι ο Σνέιπ ενδιαφερόταν και μελετούσε τις Σκοτεινές Τέχνες, κάτι που ο Τζέιμς απεχθανόταν. Ο Σνέιπ πάντα ακολούθαγε κρυφά τους τέσσερις φίλους (τον Τζέιμς, τον Σείριο, τον Ρέμους και τον Πίτερ) ψάχνοντας αφορμές για να τους αποβάλλει. Ο Τζέιμς με τη σειρά του, του έριχνε ξόρκια.

Τζέιμς και Λίλι 
Ο Τζέιμς περνούσε τον μεγαλύτερο χρόνο του στο σχολείο κυνηγώντας την Λίλι Έβανς, μια ελκυστική μαθήτρια του Γκρίφιντορ, που πήγαινε ίδια χρονιά με τον Τζέιμς και που την φώναζε με το επώνυμό της. Η Λίλι ήταν ίσως η μόνη μαθήτρια στο σχολείο, εκτός από τον Σνέιπ, που δεν ήταν καθόλου εντυπωσιασμένη από τον Τζέιμς, αφού τον θεωρούσε αλαζόνα και αντιπαθητικό. Κάποτε ενώ ο Τζέιμς και οι φίλοι του εκφόβιζαν τον Σνέιπ η Λίλι απαίτησε από τον Τζέιμς να σταματήσει, ο Τζέιμς της απάντησε λέγοντας: "Θα το κάνω, αν δεχτείς να βγεις μαζί μου, Έβανς". Όταν επιτέλους τον άφησε ελεύθερο, ο Σνέιπ μέσα στην ταπείνωση του και στο θυμό του αποκάλεσε την Λίλι:"Ήλιθια λασποαίματη" . Ο Τζέιμς απαίτησε από τον Σνέιπ να της ζητήσει συγγνώμη, αλλά η Λίλι του απάντησε ότι ήταν χειρότερος από εκείνον και ότι δεν θα έβγαινε μαζί του, ακόμα και αν έπρεπε να διαλέξει ανάμεσα σε αυτόν και στο γιγάντιο καλαμάρι. Η φιλία του Σνέιπ με τη ζωηρή και όμορφη Λίλι, πιθανότατα να άναψε ζήλεια στον Τζέιμς, και γι'αυτό το λόγο προκλήθηκε ακόμη μεγαλύτερη εχθρότητα ανάμεσα στους δύο.

Ζωομάγος 
Στη δεύτερη χρονιά του, ο ίδιος, ο Σείριος και ο Πίτερ συμπέραναν ότι ο Ρέμους ήταν λυκάνθρωπος. Από να τον εγκαταλείψουν (κυρίως ο Τζέιμς επέμενε ότι λόγω αυτού του προβλήματος, δεν σήμαινε ότι ήταν τελείως αφύσικος) πέρασαν τρία χρόνια προσπαθώντας να μάθουν να γίνονται Ζωομάγοι, έτσι ώστε να κρατάνε συντροφιά στον Ρέμους όταν μεταμορφωνόταν. Ο ίδιος έπαιρνε την μορφή ενός αρσενικού ελαφιού , ο Σείριος την μορφή ενός μαύρου σκύλου και  ο Πίτερ την μορφή ενός ποντικιού /αρουραίου .

Σώζοντας τη ζωή του Σνέιπ 
Κάποια στιγμή ο Σνέιπ ήταν πολύ περίεργος να μάθει που πήγαινε κάθε μήνα ο Ρέμους, και μια νύχτα πρόσεξε ότι η μαντάμ Πόμφρι τον συνόδευε στην Καλύβα που Ουρλιάζει μέσα από ένα μυστικό πέρασμα, κάτω από την Ιτιά που δέρνει. Ο Σείριος (για άγνωστους λόγους) του είπε ότι το κόλπο για να περάσεις την Ιτιά που δέρνει είναι να πατήσεις τον ρόζο στον κορμό της. Ο Σνέιπ ακολούθησε τις οδηγίες του Σείριου και κόντευε να φτάσει στην Καλύβα που Ουρλιάζει, όταν ο Τζέιμς τον τράβηξε πίσω. Παρ'όλο τον κίνδυνο της ζωής του, ο Τζέιμς έσωσε τον Σέβερους από σίγουρο θάνατο και από τα νύχια ενός λυκάνθρωπου. Όμως ο Σνέιπ ήταν ανυποχώρητος και αρνιόταν να πιστέψει ότι ο Τζέιμς του έκανε χάρη, πιστεύοντας ότι το έκανε μόνο και μόνο για να αποφύγει την αποβολή, αφού απεχθανόταν να του είχε χρέος.

Τελευταία χρονιά στο Χόγκουαρτς 
Στην ηλικία των δεκάξι ο Τζέιμς και οι γονείς του επέτρεψαν (με μεγάλη τους χαρά) τον Σείριο να μείνει μαζί τους, έτσι ώστε να ξεφύγει από την δική του απαίσια οικογένεια, και σύντομα έγινε μέλος της οικογένειάς τους. Στον έβδομο χρόνο του στο Χόγκουαρτς, ο Τζέιμς είχε χάσει τα περισσότερα αρνητικά χαρακτηριστικά του, και έγινε ακόμα και Αρχιεπιμελιτής, παρ'όλο το γεγονός ότι δεν είχε γίνει στην προηγούμενη χρονιά του Επιμελητής. Επίσης, κατάφερε επιτέλους να εντυπωσιάσει την Λίλι και άρχισε να βγαίνει ραντεβού μαζί της. Σταμάτησε να ρίχνει ξόρκια σε αθώους μαθητές για πλάκα, παρ'όλο που συνέχιζε (κρυφά από την Λίλι) να το κάνει στον Σνέιπ, και εκείνος με τη σειρά του ανταπέδιδε.

Πρώτος Πόλεμος (1978-1981)

Γάμος και Τάγμα του Φοίνικα 

"Σκέφτομαι πως είσαι σαν τον Τζέιμς, που θεωρούσε τη μεγαλύτερη ατιμία να υποπτευθεί τους φίλους του."

- Ο Ρέμους Λούπιν συγκρίνει τον Χάρι Πότερ με τον πατέρα του

Μετά την αποφοίτησή του και ενώ ήταν 18 χρονών, παντρεύτηκε την Λίλι Έβανς και ο Σείριος έγινε κουμπάρος τους. Έπειτα οι τρεις τους (μαζί με τον Ρέμους και τον Πίτερ) εντάχθηκαν στο Τάγμα του Φοίνικα και στον πόλεμο εναντίον του Λόρδου Βόρντεμορτ και των Θανατοφάγων του. Τα επόμενα 3 χρόνια, ο Τζέιμς και η Λίλι αψήφησαν τον Βόλντεμορτ τρεις φορές, κατά τη διάρκεια του πολέμου. Η πρώτη φορά ήταν όταν αρνήθηκαν να πάνε με το μέρος του, όταν προσπάθησε να τους στρατολογήσει. Ο Τζέιμς κληρονόμησε μια τεράστια κληρονομία από τους γονείς του, και συνεπώς μπορούσε άνετα να υποστηρίξει οικονομικά την οικογένεια του, χωρίς τη βοήθεια δουλειάς. Ακόμα, χρησιμοποίησε το πλούτο του για να βοηθήσει τον φίλο του, τον Ρέμους, που ήταν άνεργος γιατί ήταν λυκάνθρωπος.

Κρύψιμο και Θάνατος 
Η πράσινη λάμψη πλημμύρισε το μικρό χολ, φώτισε το μωρουδιακό καροτσάκι που ήταν αφημένο δίπλα στον τοίχο, έκανε τα κάγκελα της σκάλας να λάμψουν σαν λάμπες φθορίου, και ο Τζέιμς Πότερ σωριάστηκε σαν μαριονέτα με κομμένα τα νήματα...

- Ο Λόρδος Βόλντεμορτ δολοφονεί τον Τζέιμς με την Φονική κατάρα

Η Λίλι έμεινε έγκυος το φθινόπωρο του 1979 και οι Πότερ άρχισαν να κρύβονται. Στις 31 Ιουλίου το 1980 η Λίλι γέννησε τον γιο τους, τον Χάρι Τζέιμς Πότερ. Σύντομα μετά από αυτό ο Άλμπους Νταμπλντορ τους πληροφόρησε ότι βρίσκονταν σε θανάσιμο κίνδυνο, εξαιτίας μιας προφητείας που αφορούσε τον Βόλντεμορτ και αυτόν που τελικά θα τον εξόντωνε. Ο Βόλντεμορτ πίστευε (από πληροφορίες του Σέβερους Σνέιπ) ότι ο Χάρι ήταν αυτός που θα τον εξόντωνε, γι'αυτό αποφάσισε να τον σκοτώσει. Το 1981 ο Ντάμπλντορ είπε στους Πότερ ότι το καλύτερο που μπορούνε να κάνουνε για να μείνουν ασφαλής από τον Βόλντεμορτ, ήταν το ξόρκι της Εμπιστοσύνης. Ο Τζέιμς επέμενε να γίνει ο Σείριος ο φύλακας του μυστικού, παρ'όλο που ο Ντάμπλντορ προσφέρθηκε να το κάνει. Ο Σείριος όμως είχε ένα διαφορετικό σχέδιο. Έπεισε τον Τζέιμς και την Λίλι να χρησιμοποίησουν τον Πίτερ ως φύλακα του μυστικού, ενώ ο Σείριος θα ήταν το δόλωμα. Συμφώνησαν και οι μόνοι που ήξεραν για αυτή την αλλαγή ήταν ο Τζέιμς, η Λίλι, ο Σείριος και ο Πίτερ. Ακόμα και ο Νταμπλντορ με τον Ρέμους κρατήθηκαν στο σκοτάδι. Σε λιγότερο από μια εβδομάδα ο Πίτερ πρόδωσε τους Πότερ στον Βόλντεμορτ. Όταν ο Βόλντεμορτ έφτασε στο Γκόντρικς Χόλοου στις 31 Οκτωβρίου το 1981, ο Τζέιμς φώναξε στην Λίλι να πάρει τον Χάρι και να τρέξουν. Όταν η γυναίκα του και ο γιος του έφυγαν από το δώματιο, ήρθε πρόσωπο με πρόσωπο με τον μεγαλύτερο σκοτεινό μάγο όλων των εποχών, έτσι ώστε να δώσει χρόνο στην Λίλι και στον γιο του να φύγουν. Αλλά κατά λάθος είχε ξεχάσει το ραβδί του στο σαλόνι και έτσι πέθανε ακαριαία από τον Βόλντεμορτ, με την κατάρα Αβάντα Κεντάβρα.

Εξωτερική εμφάνιση 
Ο Τζέιμς ήταν ψηλός, αδύνατος άντρας με καστανοπράσινα μάτια και ακατάστατα μαύρα μαλλιά που του πετούσαν στο πίσω μέρος. Όταν ήταν στο Χόγκουαρτς είχε τον αέρα του παραχαϊδεμένου και καλομαθημένου. Στον πέμπτο του χρόνο άρχισε να φοράει γυαλιά (αν και στον πρώτο του χρόνο δεν φόραγε). 

Ο γιος του, ο Χάρι, ήταν φημισμένος ότι του έμοιαζε πάρα πολύ, έχοντας τα ίδια ακατάστατα μαύρα μαλλιά, λεπτό πρόσωπο, στόμα, φρύδια, χέρια, ακόμα και την ίδια κακιά όραση. Παρ'όλα αυτά, όπως παρατήρησε ο Χάρι στην χειρότερη ανάμνηση του Σνέιπ, η μύτη του Τζέιμς ήταν λίγο μεγαλύτερη από του γιου του.

Όταν μεταμορφωνόταν σε ζώο, ο Τζέιμς γινόταν ένα ψηλό και δυνατό κόκκινο ελάφι, αρκετά μεγάλο για να έχει υπό έλεγχο έναν έφηβο λυκάνθρωπο (μαζί με την τεράστια μορφή σκυλιού σαν αρκούδα, που έπαιρνε ο Σείριος).

Προσωπικότητα και χαρακτηριστικά 
Ο Τζέιμς ήταν έξυπνος και ταλαντούχος μάγος, αλλά πολύ σκανταλιάρης στα νιάτα του. Ήταν επίσης αλαζόνας και συνέχεια έριχνε ξόρκια σε μαθητές, κυρίως τον Σέβερους Σνέιπ. Παρ'όλα αυτά είχε και αρκετά καλά χαρακτηριστικά. Μπορεί να ήταν καθαρόαιμος αλλά διαφωνούσε εντελώς στην <<καθαρότητα>> του αίματος, όπως επίσης διαφωνούσε και απεχθανόταν κάθε προκατάληψη απέναντι στους Μαγκλογεννημένους και στους λυκάνθρωπους (αφού ο Ρέμους Λούπιν ήταν και ένας από τους αγαπημένους του φίλους). Ο Σνέιπ αργότερα σχολίασε τον Τζέιμς ως τεμπέλη. Ο Τζέιμς άλλαξε αρκετά στο έβδομο έτος και σταμάτησε να ήταν υπερόπτης, όπως επίσης σταμάτησε να ρίχνει κατάρες στους ανθρώπους για πλάκα. Επίσης έγινε ένα υπεύθυνο άτομο αφού έγινε και Αρχιεπιμελητής στην τελευταία χρονιά του, και αργότερα έγινε μέλος του Τάγματος του Φοίνικα. Αξίζει επίσης να σημειωθεί, ότι ήταν ένας πολύ πιστός φίλος, και εμπιστευόταν τους δικούς του φίλους αφού το θεωρούσε ατιμία να τους υποπτευθεί. Παρ'όλο που δεν έχασε τελείως την επαναστατική του πλευρά, ήταν εμφανές ότι ο Τζέιμς έφυγε από το Χόγκουαρτς ένα πολύ καλύτερο άτομο, απ'ότι όταν μπήκε. Τέλος, το καλύτερό του χαρακτηριστικό είναι η προθυμία του να θυσιάσει τον εαυτό του για τη ζωή της γυναίκας του και του γιου του. Με αυτό τον τρόπο απέδειξε ότι είναι ένας άξιος και αληθινός Γκρίφιντορ.

Μαγικές ικανότητες και δεξιότητες 
Αφού ο Βόλντεμορτ ζήτησε από τον Τζέιμς να μπει στους Θανατοφάγους του, μπορούμε να συμπεράνουμε ότι ήταν ένας πολύ δυνατός μάγος. Ήταν ικανός να δημουργήσει έναν άρτιο (ολόσωμο) Προστάτη (ένδειξη μιας ανώτερης μαγικής ικανότητας). Ένας από τους καλύτερούς του φίλους, ο Ρέμους Λούπιν, είχε δηλώσει ότι ήταν ένας από τους εξυπνότερους μαθητές της εποχής του.
 Ζωομάγος: Ο Τζέιμς ήταν ικανός να γίνει Ζωομάγος στην νεαρή ηλικία των δεκαπέντε, παίρνοντας την μορφή ελαφιού. Η μη καταγεγραμένη κατάστασή του, του επέτρεψε να χρησιμοποιήσει την ικανότητά του προς όφελός του, αφού ήταν ικανός να επισκέπτεται αλλά και να κρατά συντροφιά στον Ρέμους κατά την διάρκεια των μηνιαίων μεταμορφώσεών του.
 Μεταμορφώσεις: Το ραβδί του Τζέιμς λένε ότι ήταν "πολύ κατάλληλο για μεταμορφώσεις". Ήταν ικανός να πετύχει την μεταμόρφωση ενός Ζωομάγου στην ηλικία των δεκαπέντε, το οποίο είναι απόδειξη για το εξαιρετικό ταλέντο του στο μάθημα, δεδομένου ότι η μεταμόρφωση Ζωομάγου ήταν ένας πολύ δύσκολος κλάδος μαγείας ο οποίος, όπως σωστά το έθεσε ο Ρέμους "έχει ολέθρια αποτελέσματα" αν κάτι δεν πάει καλά.
 Κουίντιτς: Ο Τζέιμς ήταν ένας επιτυχημένος παίκτης του Κουίντιτς, παίζοντας ως Ανιχνευτής για την ομάδα Κουίντιτς του Γκρίφιντορ κατά την διάρκεια των σχολικών του χρόνων. Έχει σημειωθεί ότι "τα ανακλαστικά του ήταν άριστα", όπως τον είδαμε να παίζει με μια Χρυσή Μπάλα που είχε πάρει από τις προμήθειες του Κουίντιτς.
 Μονομαχία: Ο Τζέιμς ήταν ένας επιδέξιος μονομάχος. Ο ίδιος, μαζί με την Λίλι και το Τάγμα του Φοίνικα, ήταν ικανοί να αψηφήσουν τον Βόλντεμορτ τρεις φορές, επιδεικνύοντας απίστευτο ταλέντο στην πολεμική μαγεία. Παρ'όλα αυτά, όταν ο Τζέιμς και ο Βόλντεμορτ συναντήθηκαν για τέταρτη φορά, σκοτώθηκε γρήγορα λόγω του γεγονότος ότι δεν είχε το ραβδί του.
 Ξόρκια: Ο Τζέιμς ήταν ταλαντούχος στα ξόρκια από μια νεαρή ηλικία, αφού αυτός και οι προσωπικοί του φίλοι (ο Ρέμους, ο Σείριος και ο Πίτερ) κατάφεραν να δημιουργήσουν τον Μαγικό Χάρτη, όταν ήταν έφηβοι. Ο Τζέιμς ήταν επίσης ικανός να καλέσει το εξαιρετικά προηγμένο ξόρκι του Προστάτη: δημιουργώντας έναν άρτιο Προστάτη, που η μορφή του είναι πανομοιότυπη με αυτή που παίρνει όταν μεταμορφώνεται, ένα ελάφι.
 Φυσικές ικανότητες μάχης: Χάρη στη συνήθειά του (όταν ήταν έφηβος) να βοηθάει στο να κρατά υπό έλεγχο τον Ρέμους όταν μεταμορφωνόταν σε λυκάνθρωπο, ο Τζέιμς χρησιμοποιούσε την μορφή του ως ελάφι για να ελέγχει τον φίλο του χωρίς να μεταμορφωθεί και ο ίδιος λυκάνθρωπος. Αυτό δείχνει ότι μπορούσε να παλέψει και ως ελάφι. Δεδομένου ότι η δύναμη και η ταχύτητα ενός λυκάνθρωπου ήταν μεγαλύτερη από έναν κοινό λύκο, η μορφή του Τζέιμς ήταν προφανώς δυνατή και γρήγορη για να μπορούσε να ελέγξει τον φίλο του σε μια τέτοια άγρια κατάσταση.

Αντικείμενα

Μαγικός χάρτης 
Κάποια στιγμή ο Τζέιμς, ο Σείριος, ο Ρέμους και ο Πίτερ έφτιαξαν τον Μαγικό χάρτη, έναν χάρτη που έδειχνε κάθε γωνιά και μυστικό πέρασμα του Χόγκουαρτς, όπως επίσης και πού βρίσκεται κάθε άτομο. Απ'έξω γράψανε τα παρατσούκλια τους που είχαν δώσει ο ένας τον άλλον, με βάση τα χαρακτηριστικά που είχαν όταν έπαιρναν τη μορφή του ζώου τους. Ο Ρέμους ήταν ο Φεγγαρογητεμένος (επειδή μεταμορφώνεται κάθε πανσέληνο), ο Πίτερ ήταν ο Ποντικοουράς (αφού μεταμορφωνόταν σε ποντίκι), ο Σείριος ήταν ο Αλαφροπάτητος (επειδή είχε ελαφρύ πάτημα όταν μεταμορφωνόταν ως σκύλος) και ο Τζέιμς ήταν ο Ελαφοκέρατος (χάρη στα μεγάλα και εντυπωσιακά κέρατά του). Στην έβδομη τους χρονιά στο Χόγκουαρτς, ο επιστάτης του σχολείου κατάσχεσε το χάρτη από τους 4 φίλους και τον έκλεισε στο συρτάρι του. Εκεί έμεινε κλειδωμένος μέχρι στην πρώτη τους χρονιά να το βρουν οι δίδυμοι Φρεντ και Τζορτζ Ουέσλι. Αυτός ο Χάρτης πέρασε 5 χρόνια μετά στα χέρια του τριτοετούς τότε Χάρι, όπως και ο μαγικός μανδύας του Τζέιμς, τον οποίο τον είχε πάρει από το πρώτο έτος από τον διευθυντή του.

Αόρατος μανδύας 
Ο Τζέιμς είχε στην κατοχή του έναν Αόρατο μανδύα, που τον είχε κληρονομήσει από τον πατέρα του και έκανε αόρατο όποιον τον φορούσε. Τον χρησιμοποιούσε στα νιάτα του μαζί με τους τρεις φίλους του για να κάνουνε φάρσες. Επίσης ο Τζέιμς τον χρησιμοποιούσε για να κλέβει φαγητά από τις κουζίνες του Χόγκουαρτς και κάθε πανσέληνο αυτός, ο Σείριος και ο Πίτερ βγαίνανε κρυφά από το κάστρο με τον μανδύα για να πάνε να κάνουνε παρέα στον Ρέμους όταν μεταμορφωνόταν. Στην πραγματικότητα αυτός ο μανδύας ήταν ένας από τους τρεις Κλήρους του Θανάτου που είχε περάσει από γενιά σε γενιά. Πριν πεθάνει ο Τζέιμς τον είχε δώσει στον Ντάμπλντορ για να τον εξετάσει αλλά όταν πέθανε, ο Ντάμπλντορ τον έδωσε στον γιο του Τζέιμς, τον Χάρι. Αυτός με τη σειρά του θα τον δώσει στα παιδιά του και αυτά με τη σειρά τους στα δικά τους παιδιά.

Χαρακτήρες της σειράς Χάρι Πότερ